b'\n_START_ARTICLE_\nOsp\n_START_SECTION_\nPlezali\xc5\xa1\xc4\x8de\n_START_PARAGRAPH_\nKonec sedemdesetih let so se v Veliki steni pojavili prvi plezalci, dejavnost se je kmalu raz\xc5\xa1irila na kraj\xc5\xa1e stene nad vasjo.\n_START_SECTION_\nKarakteristika smeri\n_START_PARAGRAPH_\nV steni za vasjo - sektor Banje prevladujejo previsne smeri in skoraj za vse je zna\xc4\x8dilno vzdr\xc5\xbeljivostno plezanje. Stena nad Babno nudi povsem druga\xc4\x8den na\xc4\x8din plezanja: navpi\xc4\x8dne do rahlo previsne plo\xc5\xa1\xc4\x8de z dobrimi, ponekod ostrimi oprimi, z izjemo levega dela stene, kjer sta v previsih prav tako potrebna mo\xc4\x8d in vzdr\xc5\xbeljivost. Smeri v Veliki steni poleg precizne tehnike ve\xc4\x8dinoma zahtevajo tudi mo\xc4\x8d in vzdr\xc5\xbeljivost, saj so nekatere med njimi po\xc5\xa1teno previsne. Vse smeri so odli\xc4\x8dno opremljene._NEWLINE_Pleza se lahko vse leto, le sredi poletja je zaradi prisojne lege ve\xc4\x8dinoma prevro\xc4\x8de.'